Es prohibix el bany temporalment a la platja d'Almardá per la detecció d'enterecocos
08 de setembre 2023

![](/media/5wvhpjos/img_0692_c.jpg?width=850&height=566.6666666666666)

Es prohibix temporalment el bany a la platja d'Almardá a conseqüència dels nivells d'enterococos intestinals detectats per la Conselleria de Medi Ambient, Aigua, Infraestructura i Territori. Estos nivells s'han detectat gràcies a l'anàlisi que esta Conselleria va dur a terme el passat 7 de setembre a través del Programa de Control de la Qualitat de les Aigües de Bany i, segons especifiquen en el seu informe, el període de tancament tindrà una curta duració.

La Direcció General de l'Aigua dependent de la Generalitat Valenciana ha comunicat que la mostra de qualitat de l'aigua de la platja d'Almardà ha superat els límits normals d'enterococos intestinals. Davant esta situació, s'ha procedit a la prohibició del bany a la platja d'Almardá, així com a arriar la bandera blava mentre persistisca esta situació i a facilitar informació a la població del succeït en els principals accessos a la platja i en les postes sanitàries.

Segons ha explicat el regidor de Platges, Roberto Rovira: **«Hui s'ha procedit a realitzar una nova analítica per a poder avaluar el succeït i es procedix a la prohibició del bany en tota la Platja d'Almardà per seguretat dels usuaris de les platges».** Roberto Rovira també ha afegit: **«Preguem a tots els usuaris que respecten la prohibició i, si bé se sospita que la contaminació detectada puga ser conseqüència dels efectes de la passada DANA, l'Ajuntament informarà dels nous resultats tan prompte tinga la informació».**

*   [](http://www.facebook.com/sharer.php?u=https://aytosagunto.es/va/actualitat/es-prohibix-el-bany-temporalment-a-la-platja-d-almarda-per-la-deteccio-d-enterecocos/ "Facebook")
*   [](http://twitter.com/share?url=https://aytosagunto.es/va/actualitat/es-prohibix-el-bany-temporalment-a-la-platja-d-almarda-per-la-deteccio-d-enterecocos/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/es-prohibix-el-bany-temporalment-a-la-platja-d-almarda-per-la-deteccio-d-enterecocos/ "Linked In")
*   [](mailto:?body=https://aytosagunto.es/va/actualitat/es-prohibix-el-bany-temporalment-a-la-platja-d-almarda-per-la-deteccio-d-enterecocos/)